Diari Oficial de la Generalitat Valenciana


Sumari del DOGV 3451, del 10-03-1999 (1999/1581)

Informació pública de la convocatòria i bases per a la provisió d'una plaça d'agutzil.
--------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1581


Data del document
:   15-01-1999

Organisme emissor
:   Ajuntament d'Albal

Tipus de document
:   Convocatòria

Descriptors 

:   * Albal
    * administració local
    * concurs administratiu

Informació pública de la convocatòria i bases per a la provisió d'una plaça d'agutzil. [1999/Q1581]
  
L'Ajuntament en Ple, en la sessió del dia 14 de gener de 1999, va acordar procedir a la convocatòria d'una plaça d'agutzil, amb subjecció a les bases següents:
  
Primera. Normes generals
  
Es convoquen proves selectives per a cobrir una plaça vacant en la plantilla de personal funcionari de carrera, escala administració general, subescala subalterna, denominació: agutzil, que pertany al grup E, segons l'article 25 de la Llei 30/1984, de 2 d'agost.
  
La selecció dels aspirants, es farà mitjançant el sistema d'oposició lliure, establit en l'article 169.2.d del Reial Decret Legislatiu 781/1986, de 18 d'abril.
  
Segona. Condicions dels aspirants
  
Per a ser admés a la realització de les proves selectives, els aspirants hauran de complir els requisits següents:
  
a) Ser espanyol.
  
b) Tenir complits 18 anys d'edat i no excedir d'aquella en què manquen menys de 10 anys per a la jubilació forçosa per edat, determinada per la legislació bàsica en matèria de funció pública.
  
c) Estar en possessió del certificat d'escolaritat.
  
d) No patir malaltia ni estar afectat per limitació física o psíquica que siga incompatible amb l'exercici de les funcions.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat, mitjançant expedient disciplinari de qualsevol administració o ocupació pública.
  
Els requisits establits en aquesta base s'hauran de tenir en el moment de finalitzar el termini de presentació de sol·licituds.
  
Tercera. Sol·licituds
  
La sol·licitud per a prendre part en aquestes proves selectives serà facilitada gratuïtament per aquesta administració municipal. En la tramitació de les sol·licituds, els aspirants hauran de tenir en compte:
  
Les sol·licituds s'adreçaran a l'alcalde president de l'Ajuntament d'Albal, plaça del Caudillo 7, 46873 Albal (València). A la sol·licitud caldrà acompanyar una fotocòpia del document nacional d'identitat.
  
El termini de presentació de sol·licituds, serà de 20 dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana o de l'extracte en el Boletín Oficial del Estado. El termini començarà a computar-se a partir de l'última publicació en qualsevol dels dos periòdics oficials.
  
La presentació de sol·licituds podrà fer-se al Registre General d'Entrada de l'Ajuntament o en la forma establida en l'article 38.4 de la Llei 30/1992, de 26 de novembre.
  
Els drets d'examen seran de 1.000 pessetes i es faran efectives pels mitjans establits en l'article 38.6 de la Llei 30/1992, de 26 de novembre, a la sol·licitud caldrà adjuntar el resguard acreditatiu del pagament dels drets. Podran ingressar-se directament al compte corrent número 0103/0205/67/2293669633 de l'entitat Banco Zaragozano, o mitjançant una transferència des de qualsevol entitat bancària al compte indicat.
  
En cap cas, el pagament mitjançant qualsevol dels mitjans legals emprats per l'aspirant, suposarà substitució del tràmit de presentació en temps i forma de la sol·licitud.
  
Quarta. Admissió d'aspirants
  
Una vegada expirat el termini de presentació de sol·licituds, l'Alcaldia dictarà una resolució que es publicarà en el Diari Oficial de la Generalitat Valenciana, en el termini màxim d'un mes, i declararà aprovada la llista provisional d'admesos i exclosos. En aquesta resolució, s'indicaran els llocs on es troben exposades al públic les llistes provisionals certificades completes d'aspirants admesos i exclosos, i s'indicarà un termini de 10 dies hàbils per a esmenes.
  
Transcorregut el termini anterior i esmenats els defectes i vistes les reclamacions, es dictarà una resolució amb la llista definitiva d'admesos, que es publicarà en el Diari Oficial de la Generalitat Valenciana, i s'indicaran els recursos que escaiguen. En aquesta resolució s'establirà també, almenys amb 15 dies d'antelació, la data, l'hora i el lloc de començament dels exercicis, segons l'ordre d'intervenció dels aspirants.
  
Únicament escaurà la devolució dels drets d'examen als aspirants que hagen sigut exclosos definitivament d'aquestes proves selectives. A aquest efecte el reintegrament es farà d'ofici.
  
Cinquena. Procés selectiu
  
Les proves selectives estaran formades per tres exercicis obligatoris, dels quals seran eliminatoris dos d'ells.
  
Primer exercici. Obligatori i eliminatori.
  
Constarà de dues parts que es faran en una única sessió.
  
Primera part: consistirà en una prova d'aptitud adaptada a les funcions pròpies de la plaça.
  
Segona part: consistirà en la realització d'un test de 50 preguntes sobre coneixements relacionats amb el programa temari que figura a l'annex.
  
La durada mínima de l'exercici serà de 45 minuts. Ambdues parts adoptaran la forma de test amb respostes alternatives i únicament una d'elles serà la correcta.
  
Segon exercici. Obligatori i eliminatori.
  
Consistirà en una prova objectiva de caràcter pràctic, dirigida a apreciar la capacitat dels aspirants per a realitzar les funcions pròpies del lloc de treball. El contingut i la durada de les proves seran fixats pel tribunal.
  
Tercer exercici. Voluntari i de mèrit.
  
Els aspirants que hagen superat els dos exercicis eliminatoris es podran sotmetre a una prova per a acreditar el coneixement de la llengua valenciana.
  
Aquest exercici consistirà a efectuar, per escrit, una traducció directa i inversa, sense diccionari. El temps màxim per a la realització serà de mitja hora.
  
Sexta. Tribunal
  
La totalitat dels membres del tribunal, funcionaris de carrera, tret del president, hauran de tenir un nivell de titulació igual o superior al que s'exigeix i pertànyer al mateix grup o a grups superiors, i caldrà designar el mateix nombre de membres suplents. El tribunal estarà format:
  
- President: el de la corporació o membre d'aquesta en qui delegue.
  
- Secretari: el de la corporació o funcionari d'aquesta en qui delegue, que actuarà amb veu i vot.
  
- Vocals:
  
· Un representant del professorat oficial, designat per l'Institut Valencià d'Administració Pública.
  
· Un representant de l'administració del Consell de la Generalitat Valenciana, designat per la Direcció General d'Administració Local.
  
· Un funcionari de carrera de la corporació municipal.
  
Els membres del tribunal estan subjectes als supòsits d'abstenció i recusació establits en els articles 28 i 29 de la Llei 30/1992, de 26 de novembre.
  
El tribunal es constituirà, prèviament, abans de la realització del primer exercici. Per a la vàlida constitució del tribunal, serà necessària l'assistència del president i del secretari i la meitat, almenys, dels seus membres, titulars i suplents.
  
D'acord amb el que s'estableix en l'article 26.2 de la Llei 30/1992, de 26 de novembre, a partir de la seua constitució, el tribunal, per a actuar vàlidament, requerirà la presència de la majoria dels seus membres, titulars o suplents, inclosos el president i el secretari.
  
El procediment d'actuació dels tribunals s'ajustarà en tot moment, al que s'estableix en els articles 22 a 27 de la Llei 30/1992, de 26 de novembre.
  
Setena. Desenvolupament dels exercicis
  
L'ordre d'actuació dels opositors s'iniciarà alfabèticament per cognoms, determinat prèviament mitjançant un sorteig.
  
Els aspirants seran convocats per a cada exercici en crida única, i quedaran decaiguts en el seu dret els opositors que no compareguen a realitzar-lo, tret dels casos de força major degudament justificats i lliurement apreciats pel tribunal.
  
Una vegada començades les proves, l'anunci de realització de les altres proves, se farà pública pel tribunal al local on s'haja realitzat l'exercici anterior, amb 48 hores com a mínim d'antelació i tauler d'anuncis municipals.
  
El tribunal efectuarà la publicació de l'anunci del segon i tercer exercici al tauler d'anuncis municipals, amb 12 hores, almenys, d'antelació al començament d'aquest, si es tracta del mateix exercici, o de 24 hores, si es tracta d'un de nou.
  
Vuitena. Qualificació dels exercicis
  
Els exercicis de l'oposició es qualificaran de la forma següent:
  
Primer exercici: es qualificarà de 0 a 10 punts, i caldrà tenir per a superar-lo un mínim de 5 punts en cada una de les parts de què consta.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
Segon exercici: es qualificarà de 0 a 10 punts.
  
Per a aprovar aquest exercici caldrà haver obtingut una qualificació mínima de 5 punts i resultar inclòs dins del número d'aspirants que per ordre de puntuació obtinguda de major a menor coincidisca amb el nombre de places convocades.
  
Tercer exercici: voluntari i de mèrit. Es qualificarà de 0 a 1 punt.
  
La puntuació total de les proves selectives, a l'efecte d'ordenació dels opositors en la relació definitiva d'aprovats, estarà determinada per la suma de les qualificacions obtingudes en cada un dels exercicis.
  
La qualificació per a cada exercici i aspirant, es determinarà per la mitjana aritmètica que resulte de les qualificacions atorgades per cada membre del tribunal, i s'eliminarà en tot cas, les puntuacions màximes i mínimes, quan entre aquestes hi haja una diferència igual o superior a 4 punts.
  
Novena. Llista d'aprovats
  
Una vegada finalitzades les proves selectives, el tribunal farà pública, al lloc de realització del darrer exercici i al tauler d'anuncis municipals, les llistes definitives d'aspirants aprovats, en una llista única, on estaran inclosos els aspirants que per ordre de puntuació obtinguda de major a menor coincidisca amb el nombre de places convocades, en no poder aprovar ni declarar que han superat les proves selectives un nombre superior d'aspirants al de places convocades. Qualsevol proposta d'aprovats que contravinga el que hi ha establit en aquesta norma serà nul·la de ple dret.
  
Els actes que posen fi als procediments selectius hauran de ser motivats. La motivació dels actes del tribunal dictats en virtut de discrecionalitat tècnica en el desenvolupament de la seua funció de valoració farà referència al compliment de les normes reglamentàries i de les bases de la convocatòria.
  
Deu. Presentació de documents
  
Dins del termini de 20 dies naturals, comptadors des de l'endemà d'aquell en què es publique al tauler d'anuncis municipals la llista definitiva d'aprovats, els aspirants aprovats hauran de presentar o remetre a l'administració municipal, mitjançant algun dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els documents acreditatius de complir les condicions exigides en la base segona anterior.
  
Davant la impossibilitat, degudament justificada, de presentar els documents expressats a la base anterior, es podrà acreditar que compleixen les condicions exigides a la convocatòria, mitjançant qualsevol mitjà de prova admés en dret.
  
Els qui tinguen la condició de funcionaris de carrera estan exempts de justificar documentalment les condicions i la resta de requisits ja provats per a obtenir el seu nomenament anterior, i hauran de presentar un certificat del Registre Central de Personal, ministeri, organisme o corporació local de què depenguen per a acreditar aquesta condició.
  
Els qui dins del termini fixat i tret dels casos de força major no presenten la documentació, o de l'examen d'aquesta es deduïra que manquen d'algun dels requisits indicats en la base segona no podran ser nomenats funcionaris i romandran anul·lades les actuacions, sense perjudici de la responsabilitat en què hagueren incorregut per falsedat en la sol·licitud de participació.
  
Onze. Funcions
  
Les funcions i tasques atribuïdes a la subescala de subalterns, en termes generals seran les següents:
  
- Custodiar el mobiliari, màquines, Instal·lacions i claus dels despatxos i oficines.
  
- Vigilar en les seues operacions el personal encarregat de la neteja.
  
- Controlar l'entrada de les persones alienes al servei.
  
- Rebre, conservar i distribuir els documents, objectes i correspondència que a aquests efectes se'ls encomane.
  
- Realitzar, dins de les seues dependències, els trasllats de material, mobiliari i efectes que calguen.
  
- Realitzar els encàrrecs relacionats amb el servei que se'ls encomane, dins o fora de l'edifici.
  
- Manejar màquines fotocopiadores, enquadernadores i unes altres d'anàlogues, quan estiguen autoritzats per a això, pel personal d'oficines.
  
- En general, qualssevol altres tasques de vigilància i custòdia interior d'oficines, en edificis i serveis de la corporació que, per raó del servei, se'ls encomane.
  
Dotze. Nomenament
  
Pel tribunal qualificador s'efectuarà una proposta de nomenament, que tindrà caràcter vinculant, de l'aspirant com a funcionari de carrera de l'administració municipal, i l'elevarà a l'alcalde de la corporació perquè procedisca a l'atorgament del nomenament, en virtut del que s'estableix en l'article 136 del Reial Decret Legislatiu 781/1986, de 18 d'abril.
  
Tretze. Dret supletori
  
A les proves que s'estableixen en aquesta convocatòria, els serà d'aplicació, en allò no establit en aquestes bases, els preceptes següents:
  
- Llei 7/1985 de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril.
  
- Llei 30/1984, de 2 d'agost, i les modificacions posteriors, de Mesures per a la Reforma de la Funció Pública.
  
- Reial Decret 896/1991, de 7 de juny, mitjançant el qual s'estableixen les regles bàsiques i els programes mínims, als quals ha d'ajustar-se el procediment de selecció dels funcionaris d'administració local.
  
- Decret Legislatiu de 24 d'octubre de 1995, Text Refós de la Llei de la Funció Pública Valenciana; disposicions concordants.
  
- Decret 69/1986, de 2 de juny, del Consell de la Generalitat Valenciana, mitjançant el qual s'aprova el Reglament de Selecció de Personal i Provisió de Llocs de Treball de la Generalitat Valenciana.
  
- Reial Decret 364/1995, de 10 de març, mitjançant el qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
I les altres disposicions reglamentàries sobre la matèria.
  
Catorze. Norma final
  
Aquesta convocatòria i els actes que se'n deriven i de les actuacions dels òrgans de selecció podran ser impugnats en els casos i en la forma establits per la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
ANNEX
  
A) Matèries comuns
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. L'organització territorial de l'estat. La comunitat autònoma. El municipi. Òrgans de govern municipals. Funcionament. Competències.
  
Tema 4. El personal al servei de l'administració local. Drets i deures dels funcionaris.
  
B) Matèries específiques
  
Tema 1. Comunicacions i notificacions.
  
Tema 2. La custòdia de béns.
  
Tema 3. Drets i deures de l'agutzil com a funcionari.
  
Tema 4. Obligacions de l'agutzil pel que fa a l'edifici, mobiliari i material d'oficina.
  
Tema 5. Relacions i deures de l'agutzil amb les autoritats municipals i amb personal d'oficines.
  
Tema 6. Primers auxilis en cas d'accident. La farmaciola.